CELEX: 32014D0217
Language: fi
Date: 2014-04-11 00:00:00
Title: Komission täytäntöönpanopäätös, annettu 11 päivänä huhtikuuta 2014, unionin osallistumisesta Bulgariassa vuonna 2013 ja Kreikassa vuosina 2013 ja 2014 toteutettujen lammasrokon torjuntaa koskevien hätätoimenpiteiden rahoitukseen (tiedoksiannettu numerolla C(2014) 2334)

15.4.2014   
               
               
                  FI
               
               
                  Euroopan unionin virallinen lehti
               
               
                  L 111/94
               
            
         KOMISSION TÄYTÄNTÖÖNPANOPÄÄTÖS,
         annettu 11 päivänä huhtikuuta 2014,
         unionin osallistumisesta Bulgariassa vuonna 2013 ja Kreikassa vuosina 2013 ja 2014 toteutettujen lammasrokon torjuntaa koskevien hätätoimenpiteiden rahoitukseen
         (tiedoksiannettu numerolla C(2014) 2334)
         (Ainoastaan bulgarian- ja kreikankieliset tekstit ovat todistusvoimaisia)
         (2014/217/EU)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 3 artiklan,
         sekä katsoo seuraavaa:
         
                     (1)
                  
                  
                     Lammasrokko on lampaiden ja vuohien tarttuva virustauti, joka vaikuttaa merkittävästi lampaankasvatuksen kannattavuuteen ja aiheuttaa häiriöitä unionin sisäisessä kaupassa ja viennissä kolmansiin maihin.
                  
               
                     (2)
                  
                  
                     Lammasrokon puhkeamiseen liittyy riski taudinaiheuttajan leviämisestä muille lammastiloille kyseisessä jäsenvaltiossa tai elävien lampaiden tai niistä saatujen tuotteiden kaupan kautta myös muihin jäsenvaltioihin ja kolmansiin maihin.
                  
               
                     (3)
                  
                  
                     Neuvoston direktiivissä 92/119/ETY (2) vahvistetaan toimenpiteet, jotka jäsenvaltioiden on toteutettava välittömästi taudin puhjettua, jotta estetään viruksen leviäminen ja hävitetään tauti.
                  
               
                     (4)
                  
                  
                     Euroopan parlamentin ja neuvoston asetuksen (EU, Euratom) N:o 966/2012 (3) 84 artiklassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
                  
               
                     (5)
                  
                  
                     Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 3 artiklan nojalla jäsenvaltiot saavat rahoitusta lammasrokon hävittämiseksi toteutettavista tietyistä toimenpiteistä aiheutuviin kustannuksiin.
                  
               
                     (6)
                  
                  
                     Päätöksen 2009/470/EY 3 artiklan 6 kohdassa annetaan säännöt, jotka koskevat jäsenvaltioille aiheutuvien kulujen prosenttiosuutta, jonka unionin rahoitusosuus voi kattaa.
                  
               
                     (7)
                  
                  
                     Lammasrokon hävittämiseksi toteutettuihin hätätoimenpiteisiin maksettavaan unionin rahoitusosuuteen sovelletaan komission asetuksessa (EY) N:o 349/2005 (4) annettuja sääntöjä.
                  
               
                     (8)
                  
                  
                     Lammasrokon taudinpurkauksia esiintyi Bulgariassa vuonna 2013 ja Kreikassa vuosina 2013 ja 2014. Bulgaria ja Kreikka toteuttivat neuvoston direktiivin 92/119/ETY mukaisesti toimenpiteitä näiden taudinpurkausten torjumiseksi.
                  
               
                     (9)
                  
                  
                     Bulgarian ja Kreikan viranomaiset ilmoittivat komissiolle ja muille jäsenvaltioille elintarvikeketjua ja eläinten terveyttä käsittelevässä pysyvässä komiteassa unionin lainsäädännön mukaisesti toteutetuista tiedotus- ja taudin hävittämistoimenpiteistä sekä niiden tuloksista.
                  
               
                     (10)
                  
                  
                     Bulgarian ja Kreikan viranomaiset ovat siten täyttäneet kaikki niille kuuluvat tekniset ja hallinnolliset velvoitteet, jotka koskevat päätöksen 2009/470/EY 3 artiklan 4 kohdassa ja asetuksen (EY) N:o 349/2005 6 artiklassa säädettyjä toimenpiteitä.
                  
               
                     (11)
                  
                  
                     Tässä vaiheessa unionin rahoitusosuuden tarkkaa määrää ei voida vahvistaa. Asianomaisten jäsenvaltioiden lähettämien viimeisimpien tietojen perusteella korvauskustannuksiksi ja toimintamenoiksi arvioidaan 79 186,33 euroa Bulgarian ja 1 484 304,16 euroa Kreikan osalta.
                  
               
                     (12)
                  
                  
                     Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Unionin Bulgarialle ja Kreikalle myöntämä rahoitusosuus
            
               1.   Bulgarialle myönnetään enintään 40 000,00 euroa unionin rahoitusta kustannuksiin, jotka aiheutuivat kyseiselle jäsenvaltiolle päätöksen 2009/470/EY 3 artiklan 2 ja 6 kohdan nojalla lammasrokon torjumiseksi vuonna 2013 toteutetuista toimenpiteistä.
            
            
               2.   Kreikalle myönnetään enintään 700 000,00 euroa unionin rahoitusta kustannuksiin, jotka aiheutuivat kyseiselle jäsenvaltiolle päätöksen 2009/470/EY 3 artiklan 2 ja 6 kohdan nojalla lammasrokon torjumiseksi vuosina 2013 ja 2014 toteutetuista toimenpiteistä.
            
            
               3.   Edellä 1 ja 2 kohdassa mainitun rahoitusosuuden lopullinen määrä vahvistetaan myöhemmin päätöksellä, joka hyväksytään päätöksen 2009/470/EY 40 artiklan 2 kohdassa vahvistetun menettelyn mukaisesti.
            
         
         
            2 artikla
            Maksujärjestelyt
            Maksetaan Kreikalle osana 1 artiklan 2 kohdassa säädettyä unionin rahoitusosuutta 310 000,00 euron suuruinen ensimmäinen erä, joka rahoitetaan EU:n vuoden 2014 talousarvion budjettikohdasta 17 04 04.
         
         
            3 artikla
            Osoitus
            Tämä päätös on osoitettu Bulgarian tasavallalle ja Helleenien tasavallalle.
         
         
            Tehty Brysselissä 11 päivänä huhtikuuta 2014.
            
               
                  Komission puolesta
               
               Tonio BORG
               
                  Komission jäsen
               
            
         
         
            (1)  EUVL L 155, 18.6.2009, s. 30.
         
            (2)  Neuvoston direktiivi 92/119/ETY, annettu 17 päivänä joulukuuta 1992, yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä (EYVL L 62, 15.3.1993, s. 69).
         
            (3)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
         
            (4)  Komission asetus (EY) N:o 349/2005, annettu 28 päivänä helmikuuta 2005, neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä (EUVL L 55, 1.3.2005, s. 12).